Йордан Стубел
Горска песен

chitanka.info

Сърна-сърничка

тръгна самичка,

дето полека

вий се пътека.

Ронят се дренки —

зрели, червенки —

ронят се сини

едри къпини.

Ала самичка

сърна-сърничка

утром минава,

вечер остава,

па се оглежда

и се навежда.

Пийне водица,

хрупне тревица

сочна, зелена,

росна, росена.

Па си мърмори

и си говори.

Дивата круша

само я слуша…

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.